<classify> WAKAZI wa Makambako mkoani Njombe na viunga vyake wamejitokeza katika kupata namba za vitambulisho vya Taifa ili kukidhi matakwa ya usajili wa laini za simu kwa alama za vidole.Mamlaka ya Mawasiliano Tanzania TCRA ipo katika Kampeni ya Mnada kwa Mnada ya uhamasishaji wa usajili wa laini za simu kwa alama za vidole. Kampeni ya Mnada kwa Mnada ambayo Mamlaka ya Mawasiliano Tanzania inashirikiana na kampuni za simu, Jeshi la Polisi Kitengo cha Uhalifu Mitandaoni na Mamlaka ya Vitambulisho vya Taifa NIDA, Idara ya Uhamiaji kwa ajili ya utoaji wa huduma za usajili wa laini za simu kwa kutumia vitambulisho vya kitaifa na kuhakikiwa na kampuni za simu kwa kuweka alama za vidole kwa laini za simu.Kampeni tangu imeanzishwa imekwenda katika maeneo ya miji na mkoa ikiwa na lengo kwa wananchi kutumia fursa ya kusajili laini za simu kwa alama za vidole ambayo unakwenda nchi nzima Mkuu wa Nyanda za Juu Kusini wa TCRA, Asajile John alisema ni fursa kwa wananchi wa Mkoa wa Njombe katika Mji Mdogo wa Makambako kufika katika Viwanja vya Idara ya Maji kupata namba ya kitambulisho cha Taifa katika mfumo wa NIDA.Alisema katika kampeni hiyo imekuwa inafanywa na kanda hiyo ili kila mwananchi awe na namba ya Taifa au kuwa na kitambulisho kutokana ushirikiano na NIDA kuwa katika kampeni hiyo. Alisema kampeni hiyo ni kuimarisha ulinzi katika huduma za simu pamoja kufanya mawasiliano kuwa salama katika nchi na kuongeza kuwa muda uliobakia ni mdogo.  <topic>: KITAIFA 